b'\n_START_ARTICLE_\nVastaaja\n_START_PARAGRAPH_\nVastaaja on riita-asiassa oikeudenk\xc3\xa4ynniss\xc3\xa4 osallisena oleva henkil\xc3\xb6 (asianosainen), jota vastaan toinen osapuoli eli kantaja esitt\xc3\xa4\xc3\xa4 kanteen. Rikosasiassa rikoksesta syytetty\xc3\xa4 vastaajaa voidaan nimitt\xc3\xa4\xc3\xa4 my\xc3\xb6s syytetyksi._NEWLINE_Vastaajaa on joko kuultava tuomioistuimessa tai t\xc3\xa4lle on annettava tilaisuus tulla kuulluksi. Tavallisesti vastaajaa pyydet\xc3\xa4\xc3\xa4n antamaan vastaus kanteeseen kirjallisesti (Oikeudenk\xc3\xa4ymiskaari 5\xc2\xa0luku 9\xc2\xa0\xc2\xa7). Tarvittaessa voidaan vastaajalta viel\xc3\xa4 pyyt\xc3\xa4\xc3\xa4 kirjallinen lausuma ennen suullista oikeuden istuntoa (OK 5\xc2\xa0luku 15\xc2\xa0\xc2\xa7). Tietyiss\xc3\xa4 tapauksissa vastaaja on velvollinen saapumaan oikeuteen (OK 12 luku) ja tietyiss\xc3\xa4 tapauksissa vastaaja voidaan noutaa tuomioistuimen eteen (OK 12\xc2\xa0luku 19\xc2\xa0\xc2\xa7).'